கேள்வி: கமரன்ஸ் சர் பற்றி நீங்கள் என்ன அறிந்துள்ளீர்கள்?
பதில்: கமரன்ஸ் சர் (Camarines Sur) என்பது பிலிப்பீன்சின் லூசோன், பிகோல் பிராந்தியம் அமைந்துள்ள ஆறு மாகாணங்களில் ஒன்றாகும். இதன் தலைநகரம் பிலி ஆகும். இது 1919 ஆம் ஆண்டில் ஸ்தாபிக்கப்பட்டது.[http://promdino.blogspot.com/2013/08/bulacan-celebrates-435th-founding-year.html?spref=fb&m=1 PromdiNEWS: Bulacan celebrates 435th founding year] இம்மாகாணத்தில் 1,036 கிராமங்களும், 35 மாநகராட்சிகளும் உள்ளன. இதன் தற்போதைய மாகாண சபை ஆளுநர் ''மிகுவெல் லூயிஸ் ஆர். விலாஃபுஎர்டே'' (Miguel Luis R. Villafuerte) ஆவார். இதன் மொத்த நிலப்பரப்பளவு 5,497.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கமரன்ஸ் சர் மாகாணத்தின் சனத்தொகை 1,952,544 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 16ஆம் மாகாணமாகவும் சனத்தொகையின் அடிப்படையில் 13ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு மொழி ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 360 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 19ஆம் மாகாணம் ஆகும்.